
Elemente esențiale pentru site-ul unui ONG

Această resursă ajută ONG-urile să înțeleagă cum pot construi un site web cu o structură clară și accesibilă, chiar dacă nu dispun de experiență tehnică. Resursa prezintă sugestii pentru organizarea meniului, instrumente care pot susține dezvoltarea site-ului și aspecte esențiale de luat în calcul când vă doriți o pagină web pentru organizație. 

Structură recomandată
Meniul principal ar trebui să aibă maximum 5–6 secțiuni. Folosiți sub-pagini pentru detalii (de exemplu: „Despre noi” → „Echipa”, „Istoric” etc.).
Păstrați un limbaj clar, cu text simplu, structurat în paragrafe scurte.

	Pagină site
	Ce trebuie să includă:
	Recomandare

	Acasă 
sau
Pagina principală — este prima impresie a vizitatorului
	· Logo-ul organizației (sus, în colțul stânga, care duce mereu la Home)
· Sloganul (dacă există)
· O imagine reprezentativă / banner vizual cu oameni reali, din activitățile organizației
· O scurtă prezentare (2–3 fraze) despre cine sunteți și ce faceți
· 1–3 butoane vizibile (ex.: „Află mai multe”, „Implică-te”, „Vezi proiectele”)
· Linkuri către rețelele sociale
	Evitați paginile „pline” -  vizitatorul trebuie să înțeleagă în 5 secunde cine sunteți și ce scop aveți.

	Despre organizație - explică identitatea, valorile și oamenii din spatele organizației.
	· Misiune, viziune, valori – scrise clar și sincer
· Povestea organizației / istoric – cum a început totul
· Echipa – fotografii reale, scurte descrieri și roluri
· Parteneri / finanțatori principali – cu logo-uri (dacă este relevant)
	Folosiți fotografii autentice ale echipei și un ton apropiat – această pagină arată cine sunteți, nu doar ce faceți


	Proiecte - prezintă acțiunile și rezultatele concrete ale organizației
	Proiecte în desfășurare:

· Titlu scurt și atractiv

· Descriere (max. 150–200 cuvinte)
· Obiective principale și activități cheie
· Impactul așteptat / grupurile beneficiare
· Link către comunicate sau noutăți legate de proiect
· Fotografii din activități

Proiecte finalizate:

· Descriere scurtă
· Rezultate / impact / lecții învățate
Materiale rezultate (rapoarte, ghiduri, video, articole)

	Dacă aveți multe proiecte, folosiți filtre sau categorii (ex: „mediu”, „educație”, „incluziune”)


	Implică-te - explică modurile prin care vizitatorii pot susține organizația

	Voluntariat: cum se pot înscrie, formular de aplicare, povești ale voluntarilor

Donații:
· Cont bancar / PayPal / buton de donație
· Transparență: cum sunt folosiți banii

Redirecționează 3,5% din impozit (cu link către formularul PDF)

Redirecționează 20% din impozitul pe profit

Parteneriate: invitație către companii / instituții să colaboreze

	Adăugați butoane clare de acțiune („Donează acum”, „Alătură-te echipei de voluntari”).

	Noutăți / Blog/Resurse - menține site-ul actualizat și arată că organizația e activă
	Conținut recomandat:
· Comunicate de presă, articole, povești de impact
· Resurse utile (ghiduri, rapoarte, studii, testimoniale)
· Evenimente anunțate sau concluzii după evenimente
· Știri despre proiecte în desfășurare
· Poze sau video-uri de la activități

	Evitați secțiunile goale – publicați cel puțin un articol pe lună pentru a menține site-ul activ

	Contact

	Conținut esențial:

· Adresa completă (dacă există sediu public)
· Adresă de email generală
· Număr de telefon
· Formular de contact rapid
· Linkuri către paginile de social media
· Hartă Google Maps (dacă este relevant)

	Plasați informațiile de contact și în footer (josul paginii), pentru vizibilitate constantă



Elemente cheie care nu trebuie să lipsească de pe pagina web:
Indiferent de structura aleasă, asigură-te că site-ul conține următoarele elemente de bază:
· Identitate vizuală: logo și paletă de culori. 
· Butoane pentru apeluri la acțiune: de exemplu: „Donează acum”, „Direcționează” sau „Devino voluntar”.
· Fotografii autentice: oameni reali, activități reale.
· Link către paginile de social media ale organizației: Facebook, Instagram, LinkedIn etc.
· Certificat SSL (https://) pentru securitate digitală și încredere 
· Bară de accesibilitate – opțiuni de mărire text, schimbare contrast, citire vocală 
· Politica de confidențialitate și cookies privind datele colectate și stocate 
· Versiunea engleză sau multilingvă dacă ONG-ul are activitate internațională 
· Un formular de abonare la newsletter/noutăți pentru ca vizitatorii să rămână conectați cu activitatea ONG-ului.

Accesibilitate digitală 

Asigură-te că site-ul organizației este prietenos și pentru persoanele cu deficiențe de vedere și respectă următoarele recomandări:
· Contrast ridicat între text și fundal (WebAIM Contrast Checker)
· Text alternativ (alt text) pentru imagini
· Navigare completă prin tastatură
· Font lizibil
· Structură semantică corectă (H1, H2, H3)
· Subtitrări și transcrieri pentru materiale video sau audio
· Design responsive pentru diferite tipuri de dispozitive (telefon mobil, tabletă)

Instrumente gratuite pentru crearea site-urilor 

· Website Factory ONG – este proiectul Code for Romania și oferă o soluție unică, dezvoltată unitar, care poate fi utilizată de orice organizație. Fiecare asociație are posibilitatea să-și construiască un site care să conțină informațiile esențiale și relevante pentru o bună comunicare cu donatorii și cu publicul larg.
· Wordpress.com - este o platformă open-source care permite crearea și administrarea unui site web fără a avea cunoștințe avansate de programare.

Resurse utile:

· Ghidul WordPress pentru organizații non-profit 
· Ghid de accesibilitate web pentru ONG-uri
· Ghid tehnic privind accesibilitatea și standardele WCAG

